Ֆրաիլես (Իսպանիա)

Ֆրաիլես (), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռա Սուր շրջանում։ Տարածքը կազմում է 41.37 կմ2։ Բնակչությունը՝ 1768 մարդ (2010 թվականի տվյալներով)։ Պրովինցիայի վարչական կենտրոնից 89 կմ հեռավորության վրա է գտնվում։

Աշխարհագրություն 
Ֆրաիլեսը գտնվում է Խաենի պրովինցիայի Խաեն մայրաքաղաքից 89 կմ հարավ, ծովի մակարդակից 974 մ բարձրության վրա։ Ֆրաիլես վարչական շրջանը ներառում է Լոս Բայլադորես, Լոս Բանոս, Լոս Բարրանկոս, Կանադա դե Ալկալա, Կանադ դե Նոգուերաս, Սերիլլո էլ Սիեգո, Մաժադա Աբրիգադա, Էլ Նոգուերալ, Լաս Պարրաս, Պուերտո Բլանկո, Լոս Ռոսալես և Լա Սոլանա դե լա Պարրա տարածքները: Ֆրաիլեսը գտնվում է Սիերա Սուր դե Խաեն լեռնաշղթայի շրջանում և նրա տարածքը բաղկացած է հիմնականում լեռնաշղթաներից։

Պատմություն 
Ֆրաիլես ինքնավար տարածաշրջանի պատմությունը հասնում է Հռոմի նվաճողական ժամանակներ։ Այս մասին վկայում են Տերրա սիգիլլատայի մնացորդները: Իսպանիայի մուսուլմանական կառավարման ժամանակահատվածում Ֆրաիլեսում իսլամական ներկայության առկայության մասին մի քանի գրառումներ կան։ Տակավին, 16-րդ դարից ի վեր, Ֆրաիլեսի պաշարման մասին ապացույցներ կան. 1341 թվականի օգոստոսի 15-ին Լեոնի և Կաստիլիայի թագավոր Ալֆոնսոն XI Կաստիլացին նվաճեց Ալկալա լա Ռեալ քաղաքը, որից ալֆոզը (Alfoz-մի քանի գյուղեր) պատկանում էր Ալֆրեյլասին, և այդ ժամանակից սկսած այն ընդգրկվել է Կաստիլի կազմի մեջ։ 16-րդ դարի կեսերին Սանտա Լուչիայի () ճգնարանը (փոքր մատուռը) կառուցվել է Ֆրաիլեսի առաջին քրիստոնեական բնակավայրերի կողքին, մասամբ, հռոմեական Կաթոլիկ եկեղեցու առաջնորդ Պեդրո դե Վալենսիայի ներդրման օգնությամբ։

1621 թվականին Սանտա Լուչիա ճգնարանի շրջակա տարածքը կոչվել է Հուերտա դե Սանտա Լյուսիա, որտեղի բնակեցումը շարունակաբար ընդլայնվում էր։ 18-րդ դարի վերջում ճգնարանը դարձել է եկեղեցի։ Այսպիսով, այն դարձել է նաև գյուղի կենտրոնը։ 19-րդ դարում Ֆրաիլեսը սկսել է զարգանալ որպես նորաձև վայր, շնորհիվ գյուղի դարպասների մոտ «Արդալեզ» հանքային աղբյուրների առողջարանային հաստատության ստեղծման։ 

20-րդ դարի վաղ շրջանում գյուղը ծաղկում է ապրել, սակայն Իսպանիայի քաղաքացիական պատերազմի և գյուղական բնակչության մեծ մասի դեպի քաղաքներ արտագաղթի արդյունքում Ֆրաիլեսի բնակչությունը կրկնակի կրճատվել է՝ հասնելով մինչև 2000-ի։

Ճաշատեսակներ 
Ֆրաիլեսի ճաշատեսակները գյուղական են։ Բնորոշ է տնային խոզի մսից ճաշատեսակները և ավանդական արյունային երշիկները, չորիսոն, սալչիչոնը։ Այլ ուտեստներ և ճաշատեսակներ, ինչպիսիք են խաշած լոբին, ռոպա վիեխան (իսպ. Ropa vieja), միգաս կամ էնցեբոլադո և այլն, ինչպես նաև՝ նարնջի հիմքով օմլետի կոլաժը կամ ռեմոջոնը (ֆր․՝ remojón)։

Գյուղի աղանդերի շարքում ամենակարևորներից են մանթաները, բորախուելոսները, պոլվորոնները և գուինդաները և ագուարդիենտեն։ Յուրաքանչյուր կերակուր ուղեկցվում է տեղական գինու հետ, որի որակն ամեն ուտեստի համար առանձնահատուկ է, և այդ պատճառով ամեն տարի անցկացվում են բազմաթիվ մշակութային և գաստրոնոմիական միջոցառումներ:

Տոներ 
 Fiesta del Vino - Գինու փառատոն. մարտի առաջին կեսին Ֆրաիլեսում անցկացվում է գինու փառատոն, որտեղ միավորում են մշակույթն ու գաստրոնոմիան, անցյալը և ներկան։ Այս ավանդույթը սկիզբ է առել 18-րդ դարից, սակայն այն 21-րդ դարին համահունչ է։
 Romería to the Virgen de la Cabeza hermitage - Վիրջին դե լա Կաբեզայի ճգնարան ուխտագնացություն. այս ուխտագնացությունը դեպի Սալոբրալ անցկացվում է ապրիլի վերջին կիրակի օրը Խաենի հովանավոր սրբի օրը տոնելու համար։
 Օգոստոսյան փառատոն. անցկացվում է շատ սիրված գյուղատնտեսական ցուցահանդես-շոու՝ «վերբենա», բնակչությանը Անդալուսիայի ամառային շոգից ուշքի բերելու համար:
 Փառատոն՝ Պետրոս առաքյալի պատվին. հունիսի 29-ին, որը նախկինում տեղի է ունեցել գարնանը, երբ նշվում է Ֆրաիլեսի հովանավորի օրվա տոնին։
 Փառատոն՝ Սանտա Լուչայի պատվին. դեկտեմբերի 13-ին, սա քաղաքի մյուս հովանավոր սուրբն է, որի պատվին տեղի են ունենում զանգվածային երթեր։

Ծանոթագրություններ

Արտաքին հղումներ 
 Ֆրաիլեսի պաշտոնական կայք
 Cronista de Frailes 
 Frailespatico

Իսպանիայի բնակավայրեր
Խաեն պրովինցիայի բնակավայրեր
Իսպանիայի քաղաքներ
Անդալուսիայի մունիցիպալիտետներ
Անդալուսիայի աշխարհագրություն